Det kommer meget an på, hvordan relationen blev afsluttet.
En dybere kærlighedsrelation, som blev afsluttet ufrivilligt, kan være svær at slippe, og her kan udtrykket komme til sin ret, men derudover giver parterapeuterne ikke meget for denne myte.
- Du har udviklet dig og er kommet videre, og den yngre udgave af dig var nok bare lidt lettere at begejstre. Søren fra 3. y var egentlig lidt af en opblæst type, og han kunne godt virke lidt uselvstændig, når det kom til stykket, siger Bernadette Grandjean og fortsætter:
- Der er dog sandhed i, at vi husker de øjeblikke og mennesker, som fik os til at føle noget. Afhængig af hvor romantisk anlagt du er, og hvilke følelser du forbinder med den “gamle kærlighed”, kan du dog have bundet forskellige følelser og nostalgi op på relationen, som du forbinder med den person, du selv var dengang. "Den gamle kærlighed" fremstår typisk i et lidt mere rosa skær end dengang.